《奉和曾宪长瑞鹤诗三首 其一》
明代·符锡

鉴悬廉访一尘空，生意何妨到羽虫。台沼忽惊雏鸐异，朝阳争睹凤毛同。

新诗价长连城璧，瑞应期还太古风。合与芝亭并传胜，平分秋色老梧桐。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。